Source: http://www.solarnenovinky.sk/legislativa/2017/03/24/nebezpecny-precedens-ustavny-sud-nezrusil-ustanovenie-zakona-vo-veci-odnatia-podpory-vyrobcom-z-oze
Timestamp: 2017-12-14 16:53:59+00:00
Document Index: 1516612

Matched Legal Cases: ['súd ', 'súd ', '§ 4', 'súd ', 'súd ', 'súd ', 'súd ']

Nebezpečný precedens: Ústavný súd nezrušil ustanovenie zákona vo veci odňatia podpory výrobcom z OZE - SOLÁRNE NOVINKY
Nebezpečný precedens: Ústavný súd nezrušil ustanovenie zákona vo veci odňatia podpory výrobcom z OZE
Komentárov: 0 24. Marec 2017 , Legislatíva
Ani precízne pripravené dôkazy a takmer nevyvrátiteľné argumenty nepresvedčili ÚS, aby zrušil neprimeranú sankciu za nesplnenie duplicitnej a zbytočnej ohlasovacej povinnosti vyplývajúcej z § 4 ods. (3). Ústavný súd síce pripustil, že sa jednalo o spätný zásah, no zároveň prehlásil, že je vo verejnom záujme vynucovať plnenie povinností prostredníctvom sankcií. Ústavný súd ďalej povedal, že odobratie podpory nie je zásahom do majetku.
„Ústavný súd rozhodol, že štát môže občanov a podnikateľov šikanovať ukladaním absurdných administratívnych povinností a vynucovať ich plnenie likvidačnými sankciami. Ústavný súd tak dal štátu voľné ruky a stanovil tým tak veľmi nebezpečný precedens nie len pre odvetvie energetiky, ale aj pre všetky ostatné odvetvia,“ varuje Pavol Poláček z advokátskej kancelárie Poláček & Partners, ktorý navrhovateľov pred Ústavným súdom zastupoval.
Obrázok-zdroj: Wikipedia.com